Blanka Stajkow

Blanka Stajkow (født 23. mai 1999 i Szczecin i Polen) er en polsk sanger og modell. Hun representerte Polen i Eurovision Song Contest 2023 med sangen «Solo».

Bakgrunn 
Stajkow ble født i Szczecin av en polsk mor og en bulgarsk far. Ifølge Stajkow hadde ingen av foreldrene noen form for musikalsk bakgrunn, men moren oppfordret henne til å drive med musikk og dans. Som trettenåring laget hun sin første singel, «Strong Enough».

I 2021 deltok hun i det polske realityshowet Top Model, og underveis i programmet ga hun ut sin første offisielle singel, «Better». Året etter signerte hun kontrakt med Warner Music Poland og utga sin andre singel, «Solo». Med denne singelen meldte hun seg på det polske uttaket til Eurovision Song Contest 2023, . Under finalen 26. februar vant hun konkurransen etter å ha vært favoritt hos fagjuryen og nummer to i telefonavstemningen. Gjennom seieren ble hun Polens representant i Eurovision Song Contest 2023 i Liverpool. Der endte hun på en 19. plass i finalen.

Referanser

Eksterne lenker 

 
 
 

Deltakere i Eurovision Song Contest 2023
Polske sangere
Polsk musikk
Personer fra Szczecin